da en da nl ca da nl de es da da da da da da de da da da da da da sv da da nb de sv de de da de da de da da da da da da da de en de da da en en da nn nn pt da da da da da da da de da da da da da da da da da da da da da nl da en da da es nl da
Blanke Hans: Ny teateroplevelse lige midt i Nationalpark Vadehavet | Esbjerg Kommune
25.8.2022 12:40:39 CEST | Esbjerg Kommune
Flod eller ebbe, vindstille eller stormflod. Nu kan man komme gratis i teateret, lige når det passer den enkelte – lige midt i Nationalpark Vadehavet. Et nyt koncept kombinerer teater, natur og bevægelse. Alt, det kræver, er en mobiltelefon, høretelefoner og lyst til en oplevelse ud over det sædvanlige.
Titlen på den første forestilling i Det Åbne Lydteater kommer fra nordfrisernes kælenavn for Vadehavet, Blanke Hans. Det Åbne Lydteater giver alle mulighed for at opleve Nationalpark Vadehavet på en helt ny måde. Foto: Jens Karsten Jørgensen
Nu kan man gå i teatret med Vadehavet som kulisse. Lige når det passer den enkelte og i det tempo, man foretrækker.
Mandag den 29. august 2022 er der premiere på Det Åbne Lydteater, en gratis kulturoplevelse i det fri, som kombinerer teater, natur og bevægelse i et helt nyt tilbud.
– Det Åbne Lydteater er jo en slags kulturelt Kinderæg. Det er en teaterforestilling og en naturoplevelse – men det er jo også en bevægelsesaktivitet. Det glæder mig, at vi med denne første forestilling kan kombinere de tre og give både borgere og turister nye oplevelser. Det Åbne Lydteater viser, at vi i Esbjerg Kommune har både modet og evnerne til at tænke nyt og skabe oplevelser, der er ud over det sædvanlige, siger formand for Kultur & Fritidsudvalget i Esbjerg Kommune, Jakob Lose.
Titlen på den første forestilling i Det Åbne Lydteater kommer fra nordfrisernes kælenavn for Vadehavet, Blanke Hans. Forestillingen er skabt i et enestående og kreativt samarbejde, hvor Vadehavscentret har delt ud af sin store viden om området, mens Teater Katapult og AudioMove har haft ansvaret for de dramaturgiske og tekniske dele af forestillingen.
Hovedrollerne indtages af to kendte skuespillere, Sonja Richter og Kurt Ravn, mens ansvaret for forestillingens lydkulisser har været i hænderne på en af Danmarks bedste lyddesignere, Peter Albrechtsen. Resultatet er en medrivende og tankevækkende forestilling, bygget over Vadehavets historier, potentialer og udfordringer. En æstetisk teateroplevelse i lyd fra allerøverste hylde.
I forestillingen møder man Charlotte, der er vendt tilbage til Vadehavet, hvor hendes elskede morfar boede. Han var marsklandmand, og gennem ham lærte hun alt om livet på kanten – mellem ebbe og flod, mellem vade og marsk, mellem liv og død. Charlotte har været væk fra Vadehavet i mange år og er nu vendt tilbage i håb om igen at komme tættere på den natur, hun var så stærkt knyttet til, da hun var barn.
Som marsklandmand havde Charlottes morfar en stor forståelse for naturen og dens luner, og på de mange gåture i landskabet fik Charlotte et tæt forhold til området. Men Charlotte husker også, hvordan de allerede dengang var uenige om, hvorvidt naturen blot skal indordne sig vores kultur.
Blanke Hans er på én gang et rørende gensyn med Vadehavet, men også en fortælling, som peger på den aktuelle klimadebat og dermed fremtidige udfordringer. Forestillingen er tilgængelig på dansk, tysk og engelsk og varer cirka 1,5 time. Fortællingen kan hentes via appen Useeum, når man er ved Vadehavscentret.
Interesserede kan læse mere på www.detåbnelydteater.dk.
Lydteatret er blevet til i et samarbejde mellem Esbjerg Kommune, Vadehavscentret, Teater Katapult og AudioMove ApS.
Forestillingen Blanke Hans er skabt af:
Skuespillere/stemmer (dansk udgave): Sonja Richter, Kurt Ravn, Anne Marie Helger, Henrik Birch og Nina Kareis
Dramaturg: Kaia Fransiska Frostmann Lundenes
Idé: Esbjerg Kommune, Kultur & Projekt
Kreativ produktionsledelse: Torben Dahl, Teater Katapult
Projektleder: Morten Kruse, AudioMove ApS
Premiere den 29. august
Premieren på Det Åbne Lydteater finder sted for inviterede gæster mandag den 29. august 2022 kl. 15.00 på Vadehavscentret, Okholmvej 5, Vester Vedsted, 6760 Ribe. Pressen er velkommen til at deltage.
Under premieren vil der være mulighed for at høre mere om konceptet og den kreative proces og for at interviewe skuespiller og hovedrolleindehaver Sonja Richter og dramatiker Amalie Olesen.
Umiddelbart inden premieren har pressen mulighed for at opleve cirka 1/3 af lydvandringen sammen med leder af Vadehavscentret, Klaus Melbye. Vandringen starter kl. 14.00 ved Vadehavscenterets hovedindgang og giver mulighed for en eksklusiv indsigt forud for den officielle åbning. Tilmelding nødvendig til km@vadehavscentret.dk.
Jakob Lose, formand for Kultur & Fritidsudvalget, Esbjerg Kommune,
tlf. 26 74 40 53, jl@esbjerg.dk
Klaus Melbye, leder af Vadehavscentret, tlf. 75 44 61 61, km@vadehavscentret.dk
Torben Dahl, teaterchef, Teater Katapult, tlf. 31 66 26 99, torben@katapult.dk
Morten Kruse, AudioMove ApS, tlf. 23 81 98 60,
Titlen på den første forestilling i Det Åbne Lydteater kommer fra nordfrisernes kælenavn for Vadehavet, Blanke Hans. Det Åbne Lydteater giver alle mulighed for at opleve Nationalpark Vadehavet på en helt ny måde. Foto: Jens Karsten Jørgensen
Information om Esbjerg Kommune
Esbjerg er landets femtestørste by og Danmarks EnergiMetropol. Vi har sat ambitiøse klimamål og går forrest i den bæredygtige udvikling, hvor byen spiller en central rolle for hele Europas grønne kurs.
I Esbjerg Kommune er pionerånd og viljen til fremdrift en del af DNA'et, og der er ikke langt fra idé til handling. Vores nye mål for Esbjerg er at blive et fyrtårn inden for oplevelser og kultur. Her er allerede masser af spændende muligheder, og nu sætter vi turbo på, så endnu flere får øje på Esbjerg.
Danmarks ældste by, Ribe, ligger i Esbjerg Kommune, og her emmer det af kultur og charme, lige som stationsbyen Bramming er populær og driftig. Samtidig nyder Esbjerg Kommune godt af en perlerække af aktive landsbyer med stærke fællesskaber.
Følg pressemeddelelser fra Esbjerg Kommune
Skriv dig op her, og modtag pressemeddelelser på e-mail. Indtast din e-mail, klik på abonner, og følg instruktionerne i den udsendte e-mail.
Flere pressemeddelelser fra Esbjerg Kommune
Esbjerg samler verdens energibyer4.10.2022 09:15:00 CEST | Pressemeddelelse
Den globale sammenslutning af energibyer, Word Energy Cities Partnership, har i år inviteret til årsmøde i Esbjerg, og der er lagt op til et tredages program, som fungerer som et udstillingsvindue for den grønne omstilling i EnergiMetropolen Esbjerg.
Esbjergs frivillige modtog fornemme priser til Frivillig Fredag3.10.2022 08:40:38 CEST | Pressemeddelelse
Der skal lyde et stort tillykke til Dansk Flygtningehjælp - Frivilliggruppen Ribe, Blå Kors Familienetværk i Jakobskirken og Juletræsforeningen for socialt udsatte børn, der netop har modtaget årets Frivillighedspriser i Esbjerg Kommune og Høreforeningens lokalafdeling, der har modtaget Johan Hoffmann Fondens Pris 2022.
Nyt tilbud i Esbjerg og Varde skal fremme seksuel sundhed og trivsel blandt unge i alderen 12-25 år27.9.2022 11:00:00 CEST | Pressemeddelelse
UngeLiv er navnet på et nyt tilbud, som skal give unge i alderen 12-25 år mulighed for samtaler og rådgivning om seksuel sundhed og trivsel. Tilbuddet, der åbner den 3. oktober 2022, er et samarbejde mellem Esbjerg Kommune, Varde Kommune og Sydvestjysk Sygehus.
Idrætsforeninger flytter ind i folkeskolen22.9.2022 08:26:42 CEST | Pressemeddelelse
Nyt samarbejde mellem skoler og foreninger skal styrke glæden ved idræt og bygge bro til foreningslivet.
Esbjerg Kommune får pris for sin indsats for borgere med type 2-diabetes16.9.2022 14:13:33 CEST | Pressemeddelelse
Sammen med Vejen, Fanø, Billund og Varde kommuner og Steno Diabetes Center Odense fik Esbjerg Kommune torsdag den 15. september Diabetesforeningens Handlingspris 2022. Prisen gives for patientuddannelseskonceptet "Lev Livet med type 2-diabetes”, som parterne i fællesskab har udviklet.
I vores nyhedsrum kan du læse alle vores pressemeddelelser, tilgå materiale i form af billeder og dokumenter samt finde vores kontaktoplysninger.
Via Ritzau, Ritzaus pressetjeneste
+45 33 30 00 00
Store Kongensgade 14, 1264 København K
© Via Ritzau, Ritzaus pressetjeneste 2022